
Ymateb ysgrifenedig - Cynnig ar gyfer prosiect cymunedol ysgol 
Ysgol drefol yw fy lleoliad PAP, sydd gyda thua 300 o blant o fewn y ddwy ffrwd, sef Cymraeg a Saesneg. Mae’r ysgol yn un cefnogol iawn i’w disgyblion mewn sawl gwahanol faes, gan gynnig nifer o brofiadau ag sy’n bosib wrth gynnal nifer o glybiau allgyrsiol. Fedrir y clybiau yma fod yn glwb yr Urdd, clwb Gwyddoniaeth neu glwb chwaraeon amrywiol. Nid wyf am enwi fy ysgol lleoliad PAP, i gadw anhysbysrwydd yr ysgol, y staff a’r disgyblion sydd ynddi. Wrth wneud hyn, rwyf yn dilyn canllawiau BERA (2018).
Mae cysylltiad cryf gyda’r ysgol ar gymuned, wrth i aelodau o’r eglwys leol ddod i’r ysgol i adrodd straeon o’r Beibl iddynt bob pythefnos am gyfnod. Yn ogystal â hyn, adeg y Nadolig mae’r ysgol yn mynd i leoliadau fel siopau lleol, a’r stryd fawr i ganu carolau. Noda’r blog “Role of the school in the community” gan (Chambers, 2020) ymateb gwahanol bobl o’r ysgol yn cefnogi’r gymuned. Ymateb rhai oedd mai’r ysgol yw’r dyfodol, yr ysgol yw cryfder y gymuned ac mai gobaith yw i’n blant. Teimlaf fod yr ysgol yn cydnabod hyn, a'i bod eisiau gwneud y mwyaf allan o’r cyfleoedd sydd yn dod wrth gydweithio gyda’r gymuned yn ddi-ddiwedd.
Mae’r ysgol drwy’r amser yn meddwl am weithgareddau gellir fod yn gysylltiedig gyda’r gymuned. I fy mhrosiect, y flaenoriaeth o’r ysgol rwyf wedi penderfynu ffocysu ar yw bod yr ysgol yn “datblygu dysgu effeithiol yn ardaloedd allanol ar gyfer y Cyfnod Sylfaen a Blwyddyn 3”. Nodir fod angen datblygu'r rhain ymhellach, yn enwedig i Gyfnod Allweddol 2 yr ysgol. Byddaf yn meddwl am syniadau a gweithgareddau amrywiol i feddwl sut gweithredir y rhain gyda’r gymuned ynghlwm. Enghraifft o’r gweithgareddau byddaf yn cynnal bydd sesiynau garddio a defnyddio’r cynnyrch gawn o’r ardd i wersi coginio neu i’r cogyddion i’w goginio amser cinio i’r disgyblion.
Yn ystod Pontio 3 ar gyfnod PAP, rhaid oedd edrych yn ddofn ar flaenoriaethau’r ysgol. Yn y cyfnod hynny, y flaenoriaeth yma sydd nawr yn flaenllaw yn fy mhrosiect oedd fy hoff flaenoriaeth, ac yr un gwelaf yn datblygu ymhellach yn y dyfodol. Penderfynais ddewis y ffocws yma gan ei fod yn dangos cysylltiad clir o lwyddiant prosiect ysgol a chymuned.
Noda’r ddogfen Building Community-Schools Relationships (communityschools)-        
“Many of today's leaders in education, business and community development are coming to realize schools alone cannot prepare our youth for productive adulthood. It is evident schools and communities should work closely with each other to meet their mutual goals.”
Felly noda’r dyfyniad uchod, ei bod hi’n hanfodol i bob ysgol gydnabod mai dim gweithio fel ysgol ynysig sydd orau, cydweithio gydag ysgolion sydd yn gymdogion a chymuned glos sydd orau i sicrhau llwyddiant.
Penderfynais ddewis yr elfen yma i ffocysu ar gan ei fod yn un o’r rhinweddau sydd yn hanfodol i blant a phobl ifanc, iddynt werthfawrogi’r tirlun ac yr amgylchedd o’i cwmpas. Yn ogystal â hyn, mi fydd yn beth cadarnhaol i aelodau’r henoed yr ardal dderbyn y cyfleoedd yma a chydweithio gyda phobl ifanc. Mae gwneud amrywiaeth o dasgau yn yr awyr agored yn medru hybu iechyd ac iechyd meddwl unigolyn. Noda gwefan “nami” (2020) sawl rinwedd i helpu i wella’ch iechyd meddwl. Dywedir i bawb gael cyfnod yn yr awyr agored, ac mewn dim ond pum munud mae’n gwella eich hwyl, yn ogystal â’ch hunan-barch. Dywed hefyd fod yr haul yn rhoi hormonau i ni, sydd yn helpu i wella’n hwyl yn ogystal.
Fel merch oedd yn byw ar fferm pan oeddwn i'n iau, roeddwn yn byw a bod yn yr awyr iach bob dydd. Roedd yn ysgogi i feddwl yn greadigol gan wneud gemau allan o ddeunyddiau oedd i’w gael o fy nghwmpas. Roeddwn yn parchu’r rhyfeddodau o fy nghwmpas, boed yn fynyddoedd neu afonydd. Fel athrawes, gobeithiaf i ddod ar un meddylfryd i fy nisgyblion, ac i’w gwneud i barchu ac i fwynhau bod yn yr awyr agored. Credaf ei fod yn bwysig yn y cyfnod yma, gyda chynhesu byd-eang yn digwydd, fod ein pobl ifanc yn ymwybodol fod eu gweithredoedd yn dylanwadu ar y byd; boed yn gadarnhaol neu’n negyddol.
Yn y byd technegol rydym ynddi bellach, mae’n hanfodol fod plant yn derbyn mwy o amser tu allan yn yr awyr iach. Pa bo mor llwyddiannus yw technoleg, ar elfennau cadarnhaol o’i ddefnyddio, mae rhinweddau iddo sydd ddim yn dderbyniol yn academaidd nac i fuddio’r disgyblion. I’w gymharu â phan roeddwn ni’n ifanc, mae gymaint mwy o dechnoleg i’w gael boed yn gemau cyfrifiadurol neu ddeunyddiau addysgiadol.
Pwysleisia (The outdoor learning approach to health and well-being, 2020) bwysigrwydd o ddysgu yn yr awyr agored a manteision o’i ddefnyddio wrth y dyfyniad isod. 
“Outdoor learning helps to develop knowledge of oneself, others, the environment and the curriculum; encourages empathy, tolerance, understanding, cooperation and collaboration; and fosters positive attitudes towards health, risk, the environment and community.”
Dangosa’r dyfyniad wrth weithio a gwneud gweithgareddau tu allan, mae unigolion yn dod yn well i deilwra rhannu, cydweithio ac yn dod yn fwy dealladwy o’r hyn o’i cwmpas.  Bydd hyn yn cyd-fynd gyda’r gweithgaredd rwyf wedi cynllunio sef fod pob plentyn yn dewis planhigion neu lysiau, a nhw fydd yn gyfrifol am gyfri a mesur sawl un sydd yn tyfu, gan dderbyn cymorth un i un wrth aelod o’r gymuned. I gyfeirio yn ôl tuag fy ngweithgaredd, bydd y disgyblion yn meithrin perthnasau gydag aelodau’r gymdeithas a’r gymuned. Yn y weithgaredd yn ogystal, rwyf yn paru plentyn gydag oedolyn, i ddysgu sgiliau gwahanol wrth ei gilydd. Pwysig yw i blant gael esiampl dda a rhywbeth i anelu at. 
Noda (4 Steps for Helping Your Child Set Effective Goals (Plus a Bonus Tip), 2020) pedwar cam i osod nod i’r disgyblion. Y cam cyntaf yw iddynt benderfynu’r nod. Felly, fel parau fedrant benderfynu efallai beth maent eisiau plannu er enghraifft. Maent yn cymryd rheolaeth o’r dysgu yn ogystal â pherchnogi’r hyn maent yn plannu. Pwysleisia pennod 15 (Hughes 2017) yn llyfr Hopwood (2017) sut mae paratoi ein plant ar gyfer bod yn ddinasyddion byd-eang y dyfodol? Credaf fod syniadaeth y prosiect yma’n mynd i’w helpu i anelu at hynny.
I edrych ar gyd-destun yr ysgol, mae angen edrych ar ei anghenion penodol. Cydnabyddir fod anghenion gwahanol ar gyfer bob ysgol, boed yn ysgol wledig, plant o wledydd eraill a chrefyddau gwahanol ynddi i enwi dim ond rhai. Yn yr ysgol hon, mae ar gyrion tref brysur yn Sir Gaerfyrddin, sydd yn rhoi’r argraff nid oes gan lawer o’r disgyblion brofiad o blannu planhigion neu o fod allan yn yr awyr agored yn chwilio am greaduriaid.
Er bod dwy ffrwd yn yr ysgol, mae llawer o’r plant yn y ddwy ffrwd yn dod o gartrefi di-gymraeg. Oherwydd y sefyllfa rydym ynddi yn awr gyda’r Coronafeirws, efallai fod nifer o blant a rhieni’n cael anhawster o ddeall tasgau gosodwyd iddynt. Pwysleisir dogfen o wefan y BBC (How to homeschool i’n a language you don't speak, 2020) yr heriau sydd yn dod wrth wneud hyn, gyda’r angenrheidrwydd o ddysgu oddi cartref. Pwysleisia Morris (2010) y rhinweddau sydd yn cyfrannu ac yn siapio’r Gymraeg fel y mae heddiw; boed y rhyngrwyd, mewnfudwyr, dysgu dwyieithog i enwi dim ond rhai.
I wneud dysgu oddi cartref yn haws i’r rhieni, rwy’n ymwybodol fod yr athrawon yn rhoi gwaith i’r disgyblion gan ddefnyddio’i cyfrif Hwb (2020) a Microsoft teams. Mae hyn yn rhoi esboniad clir o’r hyn sydd angen cyflawni ym mhob tasg, yn ogystal â rhoi cymorth ychwanegol i rieni pa bo angen. Dengys hyn ogystal fod yn gyfarwydd o gydweithio gyda rhieni, pa bynnag sefyllfa sydd yn codi.
Mae’n gymuned sydd yn un enfawr o ran maint, ond yn fach o ran nifer. Gan ei fod yng nghanol tref yn Sir Gaerfyrddin, mae wedi llunio cymuned sydd fel pentref bach bellach. Mae’n gymuned agos, ac wedi gwneud llawer o brosiectau cydweithio eisoes yn y gorffennol. Credaf fydd y prosiect yma’n ychwanegi rywbeth gwahanol i’r gymuned. Mae’n gyfle i drigolion o bob oed i gydweithio i greu rhywbeth hunangynhaliol. Noda’r wefan FEMA gyda’r ddogfen (The Importance of Being Self-Sufficient, 2013) os fydd sefyllfa’n codi ac nid ydym yn medru defnyddio trydan, system ddŵr na ddefnyddio ffôn neu hyn yn oed i fynd i’r siop fwyd, mae angen y sgiliau sylfaenol ar unrhyw i oresgyn hyn. Dyna paham credaf ei fod yn syniad arbennig i gynnal prosiect fel hyn, fel bod gymaint o bobl ag sy’n bosib fod wedi derbyn y sylfaen yma i werthfawrogi’r amgylchedd.
Fy nod i o fewn y prosiect yw sicrhau fod pob disgybl sydd yn y Cyfnod Sylfaen a Blwyddyn 3 yn derbyn profiadau newydd o blannu amryw o beth a gwerthfawrogi natur. Os bu’r prosiect yn llwyddiannus, gobeithiaf i’w ymestyn i Gyfnod Allweddol 2 i gyd. Teimlaf nid yw athrawon Cyfnod Allweddol 2 yn gwneud digon o weithgareddau ymarferol gyda’i disgyblion. I helpu gyda hyn mae llyfr Arshad (et.al 2012) yn rhoi cynigion i helpu’r athrawon gyda gwahanol sefyllfaoedd megis tlodi, crefydd, pa ddosbarth ydynt mewn cymdeithas i enwi dim ond rhai. Rhaid cydnabod nid yw cefndir y disgyblion yn effeithio dim ar y prosiect, a dywed Williams (2017) yn y ddogfen (Addysg yng Nghymru:Cenhedlaeth ein Cenedl, 2017) am addysg yng Nghymru, ac ystyriaf innau’r canfyddiadau yma yn fy mhrosiect hefyd-
“Rydym wedi ymrwymo i lwyddiant a lles pob dysgwr, waeth beth fo’i gefndir neu ei amgylchiadau personol.”
Yn hir dymor, y nod fyddai fod y disgyblion yn gwybod mwy am y broses mae ein bwyd wedi ei gyflawni cyn cyrraedd ein platiau. Yn ogystal, gobeithiaf i bobl y gymuned a’r disgyblion greu perthynas glos, sydd yn cyfiawnhau fod modd cael undod yn ein cymunedau ba ots eu crefydd neu eu credoau.Yn y byd fel y mae nawr, nid yw llawer yn adnabod eu cymdogion heb sôn am dderbyn cysylltiad cymunedol.
Mae gan lawer o blant ifanc, y Cyfnod Sylfaen yn bennaf, sgiliau llythrennedd gwan. Gall y rhinweddau gynnwys fod eu rhieni gyda swyddi prysur a ddim gyda’r amser rhydd i’w helpu gyda hyn. Un o’r nodau’r prosiect felly fydd i annog y disgyblion i ddefnyddio’u llythrennedd i esbonio’r broses o blannu, neu yn medru enwi gwahanol blanhigion a llysiau. Esiamplau arall noda (Harriman, 2006 t18) fydd yn helpu gydag iaith, llythrennedd a sgiliau cyfathrebu fyddai chwarae rôl, ail-greu stori a chreu lle tu allan iddynt ysgrifennu. Noda athrawes ei fod yn bwysig i greu amgylchedd positif tu fewn a thu allan, i’r plant ddarganfod ac ymchwilio a gwneud marciau neu nodi yn “amhrisiadwy”.
Nid oes rhaid i’r disgyblion sydd yn cymryd rhan yn y prosiect fod yn ddechreuwr yn y maes garddio, ac ddim yn gwybod llawer am fyd natur. Pwysleisia syniadaeth Piaget (1953) yn y ddogfen “Making connections” fod plant yn datblygu wrth brofiadau newydd ac yn eu cysylltu o beth maent yn gwybod yn barod, ac yn datblygu “schemas”. Yn ein hachos ni, dangosir y ddogfen i mi os fod y prosiect yn brofiad cwbl newydd i ambell ddisgybl, nid ydynt ar unrhyw golled i’w gymharu ag unrhyw ddisgybl arall; os rhywbeth, maent yn derbyn llawer mwy o’r profiad, ac yn medru meithrin disgyblion llai profiadol eu sgiliau.
Bydd y prosiect yn cael ei weithredu wrth i wersi dynodedig ar brynhawn ddydd Gwener ac o fewn clwb ar ôl ysgol, fel bod pob dosbarth yn cael y cyfle i feithrin eu sgiliau. Noda (Siencyn, 2010) fod angen ystyried “sut” mae plant yn dysgu, ac yr angen i oedolion ddangos diddordeb o sut mae plant yn meddwl. Noda hefyd syniadaeth Vygostky (1896-1934) o’r Parth Datblygiad Procsimol, gan ddweud gyda chefnogaeth, gall blant gyrraedd lefelau uwch nag y maent ar hyn o bryd.
Rhaid cymryd ystyriaeth at amryw o bethau all wneud y prosiect yn aflwyddiannus neu'n aneffeithiol fyddai pethau fel staffio a chyllideb. Mae’r broblem ariannu yn un mawr o fewn ysgolion y Deyrnas Unedig. Yng Nghymru noda ddogfen (Martin, 2017) o’r BBC, mi fydd cyllideb wedi gostwng £370 bob disgybl o fewn y chwe blynedd. I gymharu Cymru gyda’r Alban, maent yn cael yr un problemau â ni noda ddogfen o’r BBC (2009) iddynt drio tynnu £3 miliwn allan o’r cyllid. Mae hyn yn cyfateb gyda 100 o staff a 70 ohonynt yn athrawon. Mae’n codi’r cwestiwn, sut mae ysgolion fod dysgu’r cwricwlwm yn llwyddiannus os fod dim digon o gyllid i archebu adnoddau, a sut ein bod yn medru cyflawni gweithgareddau heb ddigon o staff i’w cynorthwyo?
Nod y ddogfen (School cuts are damaging our children’s education :: School Cuts, 2019) yn blwmp ac yn blaen fod cynilo’r gyllideb yn niweidiol i addysg ein disgyblion. Pwysleisia yn ogystal fod ysgolion yn Lloegr yn waeth sefyllfa yn awr i’w gymharu gyda phum mlynedd yn ôl, o ran lai o gynorthwywyr, dosbarthiadau mwy o faint a llai o arian am bob disgybl.
I gynnal fy mhrosiect mi fydd rhaid cydnabod diwrnod cyn y clwb neu sesiwn i weld sawl aelod o staff a’r cyhoedd fydd angen i gynnal y clwb, gan wneud yn siŵr fod digon o arian i’w gael. Gan ddweud mai mewn parau byddant yn gweithio, rhaid sicrhau fod digon o wirfoddolwyr yn medru mynychu. Dylai cyllid i gynnal y prosiect ddim fod yn ormod, dim ond hadau, pridd, a deunyddiau plannu bydd y prif bethau fydd yn rhaid archebu. I atgyfnerthu pwynt dogfen (School cuts are damaging our children’s education :: School Cuts, 2019) uchod, wrth gael prosiect a chyllid bach, mi fydd yn bendant digon o arian i’w gynnal, a ddim yn mynd a gormod allan o gyllid bach yr ysgol. Bydd y prosiect bach hwn yn rhoi profiadau mawr gwerthchweil i’r disgyblion.
Gyda’r prosiect yma, mi fydd llawer o heriau yn ein gwynebu. Tybiwn ni fydd pawb yr un mor bositif am y prosiect, ac yn wyliadwrus ynghylch yr holl beth. I osgoi problemau ddemocratiaeth, fedrwn feithrin grwpiau o rieni o bob dosbarth yn gymdeithasol. Byddant wedyn yn teimlo fod undod, a bod gan bawb farn ar y sefyllfa. Fedrwn yn ogystal gael aelodau o’r llywodraethwyr i fod ynghlwm a’r peth, ac efallai mi fydd rhai’n cymryd rhan yn y prosiect yn ogystal. Diffinia Llywodraeth Cymru (Professional learning communities - Hwb, 2013) Cymunedau Dysgu Proffesiynol fel-
“Mae CDdB yn grŵp o ymarferwyr sy’n cydweithio gan ddefnyddio proses strwythuredig o ymholi i ganolbwyntio ar faes penodol o’u haddysgu er mwyn gwella deilliannau dysgwyr ac felly codi safonau ysgolion”.  
I fesur effaith y prosiect yma ar y disgyblion, a phobl y gymuned sydd yn cymryd rhan a rhieni, mi fyddaf yn cynnal holiadur. Credaf fydd yn ffordd dda i’r unigolion adrodd yn ôl gan roi eu gwir deimladau ynghylch y prosiect, a ddim ofn y canlyniad fod rhywun yn gwybod eu gwir deimladau. I sicrhau fod mwy o bobl yn cymryd rhan, ac yn teimlo’n hapus i wneud hynny, mi fydd yr holiadur yn anhysbys. Fel nodaf eisoes, teimlaf fydd mwy o bobl yn teimlo’n rhydd i roi eu gwir deimladau ar bapur. Fel unrhyw ffurf arall byddwn yn dewis defnyddio, mae yna anfanteision a manteision yn codi o bob ffurf.
Noda Llywodraeth Cymru (2015) ambell fantais ag anfantais o ddefnyddio holiaduron. Y manteision maent yn nodi yw eich bod yn gallu cyrraedd cynulleidfaoedd mawr yn gyflym, er enghraifft danfon e-bost iddynt neu ddefnyddio gwefan holiaduron megis Microsoft Forms. Mi fydd hyn yn beth da i fy mhrosiect i, gan fod llawer o blant yn y Cyfnod Sylfaen, ac os bod tua hanner ohonynt yn dod i’r clwb, bydd tua 75 yn mynychu; gan gynnwys pobl y gymuned sydd yn barod i’w cynorthwyo. Hefyd, fydd y ffordd o’i ddefnyddio’n electronig efallai’n haws i’r disgyblion ddeall.
Mae'r gost yn isel os gwnawn ni’r holiadur ar lein, er enghraifft nid oes rhaid postio’r ddogfen allan i bob cyfranogwr. I ychwanegi, noda’r Llywodraeth wrth wneud holiadur yn y math ffordd, rydych yn medru casglu atebion safonol ac yn gallu eu dadansoddi’n hawdd.
I edrych ar ochr arall y geiniog, cydnabyddai’r Llywodraeth fod yna anfanteision o ddefnyddio’r ffurf. Un o bryderon o ddefnyddio’r ffurf yw efallai fyd cyfradd yr atebion yn isel. Rhaid pwysleisio nid oes neb yn gorfodi’r unigolion yma i gymryd rhan, felly mae allan o ein rheolaeth sawl un fydd yn ateb, a fedrir fod yn holiadur ag atebion anghyflawn. Mae problem fel hyn yn anodd i’r dylunydd sydd eisiau casglu gymaint o wybodaeth ag sydd yn bosib i lwyddiant y prosiect. I ychwanegi at y pwynt yma, nid oes sicrwydd mai’r person rydych eisiau ateb sydd wedi cwblhau’r holiadur ac nid oes unrhyw ffordd i ddatgelu hynny. Hefyd, ni fedrwch dderbyn gwybodaeth bellach o beth olygir y cyfranogwr yn eu hatebion aneglur.
Wrth edrych ar ddwy ochr o’r geiniog, credaf allan o’r dulliau eraill defnyddiol sef cyfweliad ac arsylwad, y ffurf yma sydd yn mynd i weithio orau i fy mhrosiect i, ac yr un byddaf yn gweld mwyaf o fantais wrth dderbyn y mwyaf o ymatebion. Rwyf eisoes wedi defnyddio holiadur, a chredaf ei fod yn ffordd arbennig o dderbyn ymatebion cytbwys yn gyflym. Bydd yn ffurf hawdd i’r disgyblion ifanc sydd yn cymryd rhan, yn ogystal ag aelodau o’r cyhoedd a rhieni.
Dull arall fedraf ddefnyddio i fesur effaith fyddai llais y disgybl. Dyma rinwedd allweddol bwysi;mae’n allweddol i lais pawb pa bynnag eu credoau. Noda Kerry (ed 2011) mae’r broblem yw bod rhai plant ddim yn dysgu’n dda, nid bai'r disgybl yw ond y broblem yw fel y maent yn dysgu. I helpu gyda hyn, byddai’n bwysig iawn clywed llais y disgybl; yn ogystal i fy mhrosiect hefyd, i weld os ydynt yn deall beth yw pwrpas y prosiect, ac yn deall ein nod.
Pwysleisia ddogfennaeth Estyn (2020) fod llawer o gryfderau yn deillio o ddefnyddio llais y disgybl. Mae sawl ysgol eisiau gryfhau defnydd o lais y disgybl yn eu dosbarthiadau, a'u ddefnyddio i helpu’r ysgol gan edrych i’r dyfodol, gan wneud gwelliannau pwysig. Teimlaf fydd yn syniad da o ddefnyddio mwy o lais y disgybl yn fy mhrosiect i, gan ei fod yn sicrhau fod pawb yn hapus wrth wneud y gweithgaredd, yn ogystal â derbyn adborth o sut fedrwn wella'r prosiect.
Trwy gydol y prosiect, mi fyddaf yn cadw’r pedwar diben mewn golwg fel mai Donaldson (2015) yn nodi. Mae Ysgol Pontarddulais (2020) yn ogystal yn cynnwys y dibenion yma yn eu hysgol. Maent yn canolbwyntio ar ddatblygu creadigrwydd y disgyblion wrth weld sut bu bywydau trigolion yr ardal flynyddoedd yn ôl. Yn ogystal, maent yn dathlu credoau eraill wrth gynnal digwyddiadau ar eu cyfer. Mae’r pwyntiau uched felly’n cyd-fynd o fod yn unigolyn mentrus a chreadigol, ac yn ddinasyddion egwyddorol a gwybodus fel noda’r pedwar diben.
Yn ogystal ag Ysgol Pontarddulais (2020) mae Ysgol Plascrug (2020) yn cydnabod y pedwar diben yn ogystal ag yn rhoi’r un gydnabyddiaeth i’r un syniadaeth a mi. Defnyddir y pedwar diben yn sbardun i gynllunio gweithgareddau ddysgu cwricwlaidd ac allgyrsiol sydd yn cydnabod ymagwedd thematic drylwyr at gynllunio’r cwricwlwm sydd yn cael eu harwain gan y disgyblion. Mae’n cyd-fynd yn ogystal gyda llais y disgybl a’r disgyblion yn cymryd rôl flaenllaw yn y ddysg. Nod yr ysgol ffurf efallai dylwn ystyried yn y dyfodol, fel hunan arfarniad. Mi fydd yn unig yn dangos beth allwn ni fel athrawon wella, ond hefyd dangos sut all bob unigolyn gymryd y mwyaf o’r cyfle cyflwynir iddynt. Dyma syniadau a meddylfryd dylwn gydnabod yn fy mhrosiect i.
Cydnabyddir fod heriau, gwendidau, cyfleoedd a bygythiadau yn codi gyda phob prosiect. Yn y prosiect yma, credaf fod llawer o bethau cadarnhaol yn deillio i’w gymharu â gwendidau. Gwelir y pwyntiau i gyd yn yr Atodiad.
Ambell gryfder y prosiect yw fod y staff a’r disgyblion yn frwdfrydig am ddatblygu’r prosiect. Pwysig yw bod pawb ynghlwm yn y peth. Heb hyn, ni fyddai unrhyw un yn cymryd rhan yn cael y mwyaf o brofiadau allan ohono. Un cryfder arall yw bod yr ysgol wedi derbyn arian wrth brosiect o Sir Gaerfyrddin. Rydym yn ymwybodol fod cyllid yn anodd iawn i bob ysgol fel nodir(Martin, 2017) o’r BBC eisoes a’r BBC (2009), ac wedi nodi yn y rhan Bygythiadau o fy nadansoddiad SWOT. Felly, mae’n hanfodol bwysig os yn bosib derbyn gymaint o arian ac adnoddau ag sy’n bosib, a fydd yr arian a dderbynnir yn help mawr i wneud gwelliannau i’r prosiect.
Bygythiad arall sydd yn wynebu’r prosiect yw’r tywydd gaeafol fedir dod a dinistrio’r gwaith caled i gyd. Yn anffodus, nid oes dim bydd allwn wneud am hyn, dim ond defnyddio rhywbeth i gysgodi’r planhigion, neu ddod a’r rhai sydd mewn potiau i mewn i’r ysgol. Bydd yn gyfle da i’r plant weld y planhigion yn newid bob dydd i’w gymharu â bob wythnos gynt, yn ogystal â gweld beth fedrai’r elfennau wneud.
Mae’r ysgol eisoes yn gweithio tuag at gael un awr o addysgu y tu allan, yn ychwanegol at wersi gemau a chwaraeon. Mae hyn yn gam ymlaen enfawr, ac mae’n cydnabod fod yr ysgol yn gwneud camau i gefnogi eu blaenoriaeth. Mae’n  dangos fod yr ysgol yn deall pwysigrwydd dysgu tu allan, ac felly mae hyn yn help enfawr gan feddwl am nodau fy mhrosiect.
Un o’r gwendidau sydd yn codi yw bod angen llawer o bob o’r gymuned i’n cynorthwyo.Yn ddelfrydol hoffwn fod pob disgybl yn medru paru gydag aelod o’r gymuned, ond golygir fod llawer iawn o bobl yn gorfod mynychu. Gan fod y prosiect yn cael eu gweithredu yn wythnosol amser ysgol ac ar ôl ysgol, sut byddwn yn gwybod sawl aelod o staff neu aelod o’r cyhoedd sydd angen? Hefyd, bydd digon o ddeunyddiau ar gyfer y parau hynny oherwydd cyllid? Er yr holl broblemau ariannol, credaf yr awyr agored yw’r lle gorau i ddysgu. Cytuna McMillan (1925 t9) gyda fy mhwynt gan ddweud “the best kept classroom and the richest cupboard are roofed only by the sky.”
Derbynnir y disgyblion llawer o gyfleoedd yn dilyn y prosiect arbennig hwn. Un o’r cyfleoedd yw eu bod yn datblygu eu sgiliau llythrennedd. Oherwydd amryw o resymau, nid oes llawer o blant yn cael cyfleoedd i feithrin ac i ddefnyddio’i hiaith. Felly wrth gynnal prosiect sydd gyda chyfathrebu yn sgil flaenllaw, mae’n gorfodi’r disgyblion i feithrin y sgiliau yma. Yn ogystal rydym yn targedi un o’r blaenoriaethau gyd-gysylltiedig noda Llywodraeth Cymru, (2012) sef gwella lefelau llythrennedd. Noda Hopwood (2017 t138) fod Llywodraeth Cymru yn cydnabod fod elfen gadarnhaol o gael y gymuned ynghlwm gyda’r ysgol, a chyflwynwyd adnoddau gwahanol i gynorthwyo’r athrawon. Gelwir yn “Ymgysylltu A’r Gymuned a Theuluoedd”.
Un o’r cyfleoedd eraill gallant dderbyn yw ymwybyddiaeth o sut i edrych ar ôl ein hamgylchedd. Credaf fel merch oedd yn byw ar fferm ac wrth ei bodd gyda byd natur, ei fod yn hanfodol bwysig i bawb gael cyfleoedd amrywiol i weithio yn yr awyr agored. Mae’r profiadau’n ddiddiwedd, o blannu i balu, o adnabod creaduriaid yr afon neu’r mynyddoedd. Credaf fydd y prosiect yn gam enfawr i ddechrau denu diddordeb y disgyblion i wybod mwy am fyd natur, a sut rydym yn gallu ei gwarchod.
Fel mae fy mhrosiect yn tanlinellu, mae’n hanfodol bwysig fod perthynas da gan yr ysgol ar gymuned, gan noda llawer mae’r ysgol yw calon y gymuned. Hyfryd oedd gweld fy ysgol lleoliad PAP yn gwneud y mwyaf allan o’r ardaloedd allanol oedd ganddynt, ac eisiau gwneud mwy o brosiectau gan ddefnyddio’r ardaloedd allanol. Pan fyddaf ar leoliad nesaf, neu yn y dyfodol pan fydd swydd gennyf, gobeithiaf i ymgyfarwyddo gweithio yn yr awyr agored yn fy amserlen dysgu i’r disgyblion gael y cyfle i feithrin eu doniau. Mae gymaint o fuddion o gynnal y prosiect, a chredaf fod angen i gymaint o bobl ifanc ag sydd yn bosib cael y cyfleoedd hynny.
Y cam nesaf sydd yn rhaid i mi wneud yw edrych ar y Safonau Proffesiynol (2019). Gwelaf fod un o’r “5 Safon broffesiynol ar gyfer addysgu ac arweinyddiaeth” yn gysylltiedig gyda’r prosiect a’r hyn rwyf am gyflawni. Y safon yw Dysgu Proffesiynol gan ddweud
“Mae’r athro yn cynyddu ei wybodaeth, ei sgiliau a’i ddealltwriaeth yn gyson a gall ddangos sut mae myfyrio a bod yn barod i gael ei herio a’i gefnogi yn gallu cyfrannu at ddysgu proffesiynol er mwyn datblygu addysgeg yn raddol. Mae’r athro sydd mewn rôl adweinyddol ffurfiol yn ysgogi dyhead am ddysgu proffesiynol sy’n cael ei werthfawrogi, sy’n cael effaith ar addysgeg ac sy’n cynnal datblygiad proffesiynol ar draws cymuned sy’n dysgu, yn yr ysgol a thu hwnt iddi.”
Wrth edrych tua’r dyfodol, byddaf yn cydnabod y dyfyniad uchod yn fy nysgu, yn ogystal â chynllunio gwersi a sesiynau hwylus sydd yn dangos yr elfennau cadarnhaol o ddefnyddio’r awyr agored i sylfaen y dysg.
Nifer o eiriau (gan gynnwys dadansoddiad SWOT)- 4,297

	HELPGAR
	NIWEIDIOL

	MEWNOL
(o fewn yr ysgol)
	Cryfderau
-Staff yn frwdfrydig iawn o ehangu’r prosiect ar gyfer yr ysgol gyfan. 
-Y disgyblion yn edrych ymlaen yn eiddgar o weld y prosiect yn gwiethio.
-Y cogyddion yn hoffi’r syniad- plant yn medru bwyta’r bwyd maen’t wedi gweld yn tyfu a’i gynhyrchu.
-Wedi ymgeisio a derbyn arian o brosiect sydd yn annog ysgolion tu allan yn Sir Gaerfyrddin. Cefnogaeth ariannol- prynnu nwyddau fel hadau, pridd neu rhaw er engrhaifft.
-Barod ar waith- 1 awr yr wythnos i addysgu tu allan ar wahan i wersi gemau neu chwaraeon. 
-Cydnabod pwysigrwydd addysgu tu allan.
-Pobl o’r gymuned eisiau rhoi eu hamser i’r achos.

	Gwendidau
-Angen fod digon o bobl yn rhan o’r prosiect i weithio gyda’r disgyblion. Gan fod gwahanol nifer o blant yn dod bob wythnos I’r clwb ar ôl ysgol, sut fedrwn wybod yn iawn sawl aelod o staff i’w a phobl y gymuned fydd angen?
-Angen llawer o ddeunyddiau ar gyfer pawb ,a fydd digon o arian/adnoddau i bawb?




	ALLANOL 
(tu allan i’r ysgol)
	Cyfleoedd
-Pobl y gymuned yn rhan- perthynas agos o’r ysgol a’r gymuned
-Rhieni yn gweld eu plant yn datblygu ac yn adnabod planhigion/llysiau er enghraifft.
-Plant- dysgu pethau newydd
-Datblygu rhinweddau Y Pedwar Diben
-Plant yn datblygu eu sgiliau cyfathebu a llythrennedd
-Ymwybyddiaeth o sut i edrych ar ôl ein hamgylchedd


	Bygythiadau
-Cyllid
-Rhieni/gwarchodwyr ddim yn cefnogi’r syniad
-Tywydd gaeafol- dinistrio’r gwaith caled gwneir




